  Анжелика Тихонова корреспондент 28-тӥ куарусёнлы Удмуртиын коронавирус инфекциен эшшо 235 черламъёсты шараязы. Висьыны усемъёс пӧлын 53 пиналъёс но 65 арессэс ортчем 60 арлыдоос. Со сярысь элькунысь оперативной штаб ивортӥз. Диагноззы Ижкарын 136 улӥсьёслэн зэмаз, Балезино ёросын – 36, Сарапул ёросын – 14, Воткаын – укмыс, Можгаын, Вотка ёросын – быдэн тямыс, Сюмси ёросын – куать, Можга, Пичи Пурга, Вавож ёросъёсын – быдэн ньыль, Дэри ёросын – куинь, Шаркан ёросын – кык, Ува ёросын – одӥг. 167 адями висёнэз вормиз. 20 мурт кулӥз. Кышномуртъёслы 69, 70, 72, 73, 74, 75, кыкезлы 83, 87, 88, 90 арес вал, воргоронъёслы – 58, 61, 72, 74, 80, 82, 84, 87, 91 арес Туннэ нуналлы Удмуртиын коронавирусэн 52 сюрс 961 черлан учыр лабораториосын зэматэмын. 42 сюрс 635 адями йӧназ. 1 сюрс 980 мурт улонысь кошкиз. Али 409-эзлэн висисьёслэн тазалыксы секыт. Берло нуналскын элькунын коронавирус инфекцилы 4 сюрс 97 эскеронъёс ортчытӥзы.  Тегъёс: Тазалык Ижкар Удмуртия коронавирус  